Լրագրողի դիտարկմանն ի պատասխան, որ գործարարներն այս օրերին դրական տեղաշարժ են նկատում սահմանային անցակետերում մաքսազերծումների առումով՝ Դավիթ Անանյանն ասաց. «Մենք անձանց հետ չպետք է կապենք որևէ դրական տեղաշարժ: Վարչապետի հայտարարության հիման վրա դրական տեղաշարժեր եղան, բայց մենք չպետք է դա կապենք ՊԵԿ-ի նախագահի կամ վարչապետի անձի հետ: Մեր նպատակը համակարգային փոփոխություններ իրականացնելն է, որ անձանց փոխարինման պարագայում էլ համակարգերը գործեն: Մենք այդ համակարգային փոփոխություններով պետք է զբաղված լինենք»: